Mokyklos, kuriai įteikiama Gedimino pilies bokšto Lietuvos valstybinė vėliava, atrankos nuostatų priedas

**MOKYKLOS ATRANKOS PARAIŠKA**

|  |  |
| --- | --- |
| **Paraišką teikiančios mokyklos** **pavadinimas, adresas, telefonas, el. paštas****Kontaktinio asmens vardas ir pavardė** | Lazdijų Motiejaus Gustaičio gimnazijaVytauto g. 13, LT-67122, Lazdijai(8 318) 51133info@lazdijugimnazija.ltEdita Pavasarienė, 8 612 75415 |
| **Oficialus mokyklos tinklalapis, mokyklos puslapis socialiniuose tinkluose, kiti mokyklos veiklos viešinimo kanalai** | <http://lazdijugimnazija.lt/><https://www.facebook.com/Lazdij%C5%B3-Motiejaus-Gustai%C4%8Dio-gimnazija-101974228103473><https://www.regionunaujienos.lt/><https://www.lazdijai.lt/><https://www.lazdijai-turizmas.lt/><https://www.lazdijumuziejus.lt/> |
| **Trumpa informacija apie mokyklą** (ne daugiau kaip 3 000 ženklų su tarpais) |
| 2023 metais Lazdijų Motiejaus Gustaičio gimnazija skaičiuoja 103- uosius savo gyvavimo metus. Gimnazijoje mokosi 790 mokinių, dirba puikūs, patriotiški bei pilietiški mokytojai, kurie ne tik suteikia ugdytiniams žinių, bet ir skiepija meilę Lazdijų kraštui, Lietuvai. Gimnazija didžiuojasi savo mokiniais ir mokytojais. Ne tik gimnazijos, bet ir visos Lietuvos istorijoje žinomos tokios asmenybės kaip kunigas, poetas, direktorius Motiejus Gustaitis, įkūręs „Žiburio“ gimnaziją Lazdijuose, direktorius J. Starkus, mokytojas Grigorijus Majorovas -Lietuvos Nepriklausomybės kovų dalyvis, apdovanotas Vyčio kryžiumi. 1930-1937 m. gimnazijoje mokėsi ir ją baigė Pietų Lietuvos partizanų srities vadas, Lietuvos laisvės kovos sąjūdžio (LLKS) Gynybos pajėgų vadas dm. gen. Adolfas Ramanauskas–Vanagas. Ginkluotos rezistencijos laikotarpiu Lazdijų mokyklos mokiniai ir mokytojai neliko abejingi Lietuvos likimui ir stojo į partizanų gretas ar kitais būdais priešinosi sovietų okupantams. Atminimo lentoje, esančioje ant gimnazijos pastato, yra trisdešimt viena žuvusių mokytojų ir mokinių pavardė.Mokyklos aikštėje 1988 m. lapkričio mėnesį buvo iškelta pirmoji Lazdijų rajone Lietuvos trispalvė vėliava, kurią iškėlė Lazdijų vidurinės mokyklos mokytojai. Mokyklos mokytojai buvo aktyvūs 1989 m. Baltijos kelio ir 1991 m. sausio įvykių dalyviai. 2009 m. gimnazijai, kaip mokyklai, išugdžiusiai daugiausia Lietuvos Respublikos karininkų, įteikta „Lietuvos karžygio“ statulėlė ir nominacija „Stiprybės kalvė“. Daugiau negu 30 gimnazijos mokinių tapo Lietuvos kariuomenės karininkais. 1995 m. Lazdijų vidurinei mokyklai suteiktas Motiejaus Gustaičio vardas. 2005 metais Lazdijų Motiejaus Gustaičio mokykla tampa gimnazija. Gimnazija turi himną, vėliavą ir savo logotipą. 2018 metais gimnazijoje įsteigta Lietuvos partizanų vado, brigados generolo Adolfo Ramanausko-Vanago klasė. Šiandien gimnazijai priklauso keturi rajono mokyklų vidurinio ir pagrindinio, pradinio ugdymo skyriai.Gimnazija aktyvi rajoninių ir respublikinių, tarptautinių akcijų, konkursų, konferencijų, projektų organizatorė bei dalyvė.Būtent projektinė veikla padeda kurti gimnazijos mokiniams šiuolaikišką ir inovatyvią ugdymosi aplinką: gimnazijoje veikia gamtamokslinė laboratorija, įrengti robotikos ir lingvistikos kabinetai, internetinė skaitykla, keramikos klasė, skirta ne tik pamokinei, bet ir popamokinei veiklai. Dalyvaujame tūkstantmečio mokyklos (TŪM) projekte.Gimnazija išsiskiria ir savo neformaliojo švietimo veiklomis, tokiomis kaip jaunųjų šaulių, automobilizmo, robotikos, bavariškojo akmenslydžio, kuris garsina gimnaziją Lietuvoje ir pasaulyje. Esame šios sporto šakos pradininkai Lietuvoje, todėl gimnazijos komanda atstovauja Lietuvai ir yra prizinių vietų laimėtoja Europoje ir pasaulyje. Išskirtinis dėmesys skiriamas mokinių verslumo ugdymui. Gimnazijoje veikia keturios Jaunosios bendrovės. |
| **Visuomeninių pilietinių iniciatyvų inicijavimas ir organizavimas\* (rekomenduojama pateikti iki trijų svarbiausių)**  |
| 1. Lazdijų Motiejaus Gustaičio gimnazijos bendruomenė mini Pietų Lietuvos partizanų srities vado, Lietuvos laisvės kovos sąjūdžio (LLKS) Gynybos pajėgų vado dm. gen. Adolfo Ramanausko –Vanago gimimo ir žūties metines: lanko jo mokymosi vietas, tėviškę Bielėnų kaime, Lazdijų rajone. Jo vardu pavadintoje aikštėje organizuoja renginius, pilietines iniciatyvas. Gimnazijoje vyksta atminimo pamokos ir radijo laidos „Aš esu Vanagas“. 2022 m. gegužės 12 d. 2g klasių mokiniai (60 dalyvių), socialiniai partneriai ir Lazdijų Motiejaus Gustaičio gimnazijos jaunieji šauliai Lietuvos ir Lenkijos pasienyje vedė istorijos -pilietiškumo pamoką „Rokadinio kelio istorija Lietuvos ir Lenkijos pasienyje“, kurios metu, aplankę Laisvės kovų dalyvio dm. gen. Adolfo Ramanausko – Vanago tėviškę, uždegė žvakeles, giedojo Lietuvos Respublikos himną, pagerbė jo ir Lietuvos Laisvės kovotojų atminimą, taip ugdydami sąmoningo nepriklausomo Lietuvos piliečio vertybes.2. Kasmet prieš Vėlines Lazdijų Motiejaus Gustaičio gimnazijos jaunieji šauliai kartu su Lazdijų rajono Laisvės kovų dalyviais, institucijų atstovais vykdo pilietinę akciją „Uždek žvakutę ant Laisvės kovotojo kapo”, kurios metu aplanko Kalniškės mūšio vietą, šalia Šeštokų geležinkelio stoties esantį skverelį, kur stovi Kryžius, skirtas iš šios geležinkelio stoties 1941 m., 1944–1952 m. ištremtiems Lazdijų rajono gyventojams atminti, vieno žymiausio XX a. disidento kunigo Juozo Zdebskio kapą Rudaminos Švč. Trejybės bažnyčios šventoriuje, 1944-1953 m. išniekintiems partizanams pastatyto koplytstulpio vietą, Nepriklausomybės karių savanorių kapus, dm. gen. Adolfo Ramanausko-Vanago paminklą Lazdijuose bei jo tėviškę Bielėnų kaime Lazdijų rajone ir kt.3. 2022 m. gruodžio mėn. Šv. Kalėdų laukimas įgavo dar didesnę prasmę Lazdijų Motiejaus Gustaičio gimnazijoje, kurios bendruomenė negalėjo likti abejinga ir ypač aktyviai prisijungė prie Lazdijų rajono savivaldybės inicijuotos paramos rinkimo akcijos Ukrainos žmonėms. Gimnazijos mokytojai savanoriavo Alytaus pabėgėlių centre, du mokytojai į savo namus priėmė ukrainiečių šeimas.Mokytojai rūpinosi autobusiuko nupirkimu ukrainiečiams su bendruomenės surinkta parama.  2022 -05-31 gimnazijoje vyko netradicinė pamoka „Dabarties ir praeities ryšys: Slava Ukraine!“, susiejanti skaudžius praeities ir dabarties įvykius. Prieš skaitydami ir nagrinėdami žydų kilmės Lietuvos rašytojo Icchoko Mero romaną ,,Lygiosios trunka akimirką“, pasakojantį apie žydų dvasinę stiprybę išgyvenant žiaurų genocidą Antrojo pasaulinio karo metais, nusprendėme pakalbėti apie visą pasaulį sukrėtusius šiandienos įvykius Ukrainoje. Pamoką vedė ukrainietis Anishch.2023 m. rudenį Lazdijų Motiejaus Gustaičio gimnazijos mokiniai dalyvavo netradicinių-integruotų pamokų cikle Laisvės kovų muziejuje, kur eksponuojama unikali ikonų paroda ,,Jų akys žvelgia į sąžinę“ iš Ukrainos, Radomyšlio pilies kolekcijos. Parodoje pristatomi trisdešimt devyni 16-19 amžiaus meno kūriniai, kurie lyg karo pabėgėliai, išvengę sunaikinimo, laimingai pasiekė Lietuvą. Šiuolaikinėje mokykloje labai svarbu mokiniams žinoti ne tik kas būtina pagal mokymosi programą, bet ir sekti naujienas apie kasdieninius įvykius ne tik Lietuvoje, bet ir visame pasaulyje. Karas Ukrainoje irgi ne išimtis.2022 m. balandžio 2 d. Lazdijų Motiejaus Gustaičio gimnazijos jaunieji šauliai dalyvavo žygyje, skirtame Pasaulinei autizmo supratimo dienai paminėti ir Ukrainai palaikyti. Žygeiviai keliavo maršrutu Kryžių Švč. M. Marijos Rožinio Karalienės koplyčia – Metelių regioninio parko direkcija. Kartu su jaunaisiais šauliais dalyvavo trys Lazdijuose gyvenantys vaikai iš Ukrainos (Charkovo). Žygyje dalyvavo daugiau nei 100 žygeivių, kurie įveikė Camino Lituano kelio atkarpą (apie 7,1 km.). Žygį organizavo Lazdijų švietimo centras.2022 m.balandžio 14d. specialiųjų klasių mokiniai ir jų mokytojos dalyvavo edukacijoje „Draugystės apyrankių pynimas“, kuri vyko Laisvės kovų muziejuje. Mokiniai kartu su muziejaus darbuotojomis bei savo mokytojomis išmoko nusipinti Lietuvos bei Ukrainos vėliavos spalvų apyrankes. Vaikai patyrė džiugių emocijų pindami apyrankes sau ir draugui.4. Gimnazijos jaunieji šauliai, šauliai ir bendruomenė 2021-2023 metais aktyviai dalyvavo partizanų pagerbimo, perlaidojimo ir paminklų jiems atidengimo ceremonijose: 2022-04-19 Bilvyčių km. Būdviečio sen. pagerbtas prieš 70 metų žuvusių partizanų atminimas. 2022-05-07 dalyvavo partizanų pagerbimo iškilmėse Paliūnų kaime, Veisiejų seniūnijoje, Lazdijų r., kur partizanų gimtajame Paliūnų k., Veisiejų sen., Dainavos apygardos Šarūno rinktinės partizanams Vailioniams pastatytas atminimo ženklas – paminklas. 2022-11-27 kartu su Adolfo Ramanausko-Vanago dukra Auksute Ramanauskaite-Skokauskiene, Krašto apsaugos ministru Arvydu Anušausku, LR seimo nariais, LK Garbės sargybos kuopos kariais, Sausumos pajėgų orkestru bei kitais garbingais svečiais, patriotais iš visos Lietuvos dalyvavo Merkinės miestelyje brg. gen. Adolfo Ramanausko-Vanago skverelio ir paminklo atidengimo ceremonijoje. 2023-08-25 dalyvavo dviejų partizanų palaikų perlaidojimo ceremonijoje Kapčiamiestyje, Lazdijų rajone, 2023 – 11 - 12 dalyvavo paminklo Lietuvos partizanui Vladui Venckūnui–Jovarui atidengimo ceremonijoje Sapiegiškių kaime, Kučiūnų seniūnijoje5. Kasmet sausio 27 dieną istorijos mokytojos su 2g ir 4g klasių mokiniais veda netradicinių istorijos ir pilietiškumo pamokų ciklą „MES PRISIMENAME“. Pamokų  tikslas - paminėti tarptautinę Holokausto aukų atminimo dieną, kalbėti apie Holokaustą, pagerbti Holokausto aukų atminimą bei dalyvauti  pasaulinėje akcijoje „MES PRISIMENAME“ – „WE REMEMBER“. |
| **Dalyvavimas kitų organizuojamose pilietinėse iniciatyvose\* (rekomenduojama pateikti iki trijų svarbiausių)** |
| 1. Kasmet sausio pradžioje Lazdijų Motiejaus Gustaičio gimnazijos mokytojai-šauliai ir jaunieji šauliai, mokiniai, tėvai dalyvauja tarptautiniame tradiciniame pagarbos bėgime „Gyvybės ir mirties keliu“. Šiuo pagarbos bėgimu pagerbiamos Sausio 13-osios įvykių aukos. Bėgimas organizuojamas nuo 1992 metų. Prieš bėgimą Antakalnio kapinėse prie „Pietos“ skulptūros lazdijiečiai žuvusiųjų atminimą pagerbia tylos minute, padeda gėlių, uždega žvakutes, aplanko dm. gen. Adolfo Ramanausko-Vanago kapą pagerbdami jo atminimą.2. Kiekvienais metais gimnazija dalyvauja visuotinėje pilietinėje iniciatyvoje „Atmintis gyva, nes liudija“, ši akcija skirta Laisvės gynėjams atminti.3. 2022- 12 -11 gimnazijos mokiniai ir mokytojai dalyvavo paramos akcijoje „Šildančios žvakės” Ukrainai. Lietuvos miestuose ir gimnazijoje buvo renkamas parafinas, vaškas ir kitos medžiagos apkasų žvakėms gaminti, kurios, atšalus orui, itin reikalingos Ukrainos kariams bei be elektros likusiems gyventojams.  |
| **Dalyvavimas / narystė vaikų ir jaunimo organizacijų veikloje\* (iki 3 gausiausiai dalyvaujamų/priklausomų)** |
| 1. Lietuvos Šaulių Sąjunga. Karininko Antano Juozapavičiaus šaulių (Alytaus apskr.) 1-osios rinktinės Lazdijų brigados generolo Adolfo Ramanausko–Vanago 104 kuopa.
2. Lietuvos Moksleivių sąjunga.
 |
| **Dalyvavimas ir pasiekimai regioniniuose ir nacionaliniuose pilietinio ugdymo konkursuose ir renginiuose\*** |
| 1. 2023 m. nacionalinio mokinių konkurso „Ką žinai apie Lietuvos kariuomenę“ du gimnazijos mokiniai pateko į finalą.
2. 2022 m. nacionalinio konkurso „Lietuvos istorijos žinovas” progimnazijos klasių grupėje gimnazijos mokinė - III vietos laimėtoja.
3. Kasmet - aktyvūs Konstitucijos egzamino dalyviai (2021-2023 m. dalyvavo apie 700 mokinių).
4. **Nacionalinio mokinių konkurso „Praeities stiprybė – dabarčiai“ dalyviai, sukurti darbai ne vienerius metus yra patekę į geriausių dešimtuką.**
5. 2022 m. LMNŠC Pilietinio, turizmo ir etnokultūrinio ugdymo skyriaus organizuotame konkurse apie karaimų kultūrą gimnazijos mokinė tapo nugalėtoja.
6. 2022 m. regioniniame teisinių žinių konkurse „Temidė“-I vieta regione, 4 vieta respublikoje.
7. 2022 m. gimnazija dalyvavo STT organizuojamame antikorupcijos konkurse „Skaidrumą kuriame kartu”. Gauta padėka ir skaidrumo ženkleliai už išskirtinį pasirodymą. Šiame konkurse dalyvaujame kiekvienais metais.
8. 2022 m. lapkričio 30 d. LR Krašto Apsaugos Ministerijoje buvo įteiktas skatinamasis prizas. Komisijos sprendimu Lazdijų Motiejaus Gustaičio gimnazija buvo išrinkta kaip viena pilietiškiausių Lietuvos mokyklų.
 |
| **Kita mokyklos išskirtinumą atskleidžianti veikla** |
| Lazdijų Motiejaus Gustaičio gimnazija – sėkmės siekianti mokykla, kurioje svarbus kiekvienas.Gimnazijoje aktyvi savivalda, kuri ne tik bendradarbiauja, kai priimami su ugdymu susiję kolegialūs sprendimai, bet ir rengia pilietines akcijas, imasi iniciatyvų, organizuoja renginius, susitikimus.  Gimnazija – išskirtinė savo projektine veikla, yra nuolatinė respublikinių ir tarptautinių projektų dalyvė. Šių projektų rezultatas – modernizuotas ugdymo procesas, mokiniams sudarytos sąlygos kokybiškam ugdymui, neformaliai veiklai, tarptautiniam bendravimui ir bendradarbiavimui. Projektas „Tūkstantmečio mokyklos I“ vykdomas pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis. Projekto tikslas – sukurti integralias, optimalias ir kokybiškas ugdymo (-si) sąlygas mokinių pasiekimų atotrūkiams mažinti Lietuvos savivaldybėse. Šiuo projektu įgyvendinama dalis „Tūkstantmečio mokyklų“ (TŪM) programos: vykdomos veiklos 22 Lietuvos savivaldybėse ir 93 mokyklose (TŪM programos I srautas). Esame mokykla, kurią baigė dm. gen. Adolfas Ramanauskas - Vanagas. Todėl išskirtinis dėmesys skiriamas šiai asmenybei: 2018 metais gimnazijoje atidaryta Lietuvos partizanų vado, brigados generolo Adolfo Ramanausko-Vanago klasė. Kasmet organizuojamas šachmatų turnyras, skirtas dm. gen. Adolfo Ramanausko-Vanago gimimo metinėms paminėti, vedamos pamokos ir edukacijos rajono bei respublikos mokytojų ir mokinių grupėms, bendruomenėms. Pilietiškumo pamokoje dm. gen. Adolfo Ramanausko –Vanago kabinete 2021 m. dalyvavo ir pirmoji šalies ponia Diana Nausėdienė. Mokyklos kiemelyje prie atminimo lentų nepriklausomybės kovų dalyviams 1988 m. iškeltos pirmosios Lazdijų rajone Lietuvos trispalvės vėliavos, čia vyksta pilietiškumo pamokos ir kiti renginiai. Gimnazijoje didžiulis dėmesys skiriamas Žydų tautos istorijai prisiminti. Vyksta netradicinės istorijos ir pilietiškumo pamokos Laisvės kovų muziejuje, žydų žudymo vietoje Katkiškės kaime.Į istorijos ir pilietiškumo pamokas gimnazijoje kviečiami buvę gimnazijos mokiniai - Lietuvos kariuomenės karininkai, kariai savanoriai, istorikai. Jau dešimtus metus gimnazija organizuoja respublikinę viktoriną „Pažink Lietuvos kariuomenę“, kuri šiais metais buvo skirta atkurtos Lietuvos kariuomenės 105-osioms ir dm gen, Adolfo Ramanausko-Vanago 66-osioms žūties metinėms paminėti. LŠS Alytaus apskrities karininko Antano Juozapavičiaus šaulių 1-osios rinktinės Lazdijų r. dm. gen. Adolfo Ramanausko - Vanago šaulių 104 - osios kuopos šauliai ir jaunieji šauliai (didžiuma jų Lazdijų Motiejaus Gustaičio gimnazijos mokytojai ir mokiniai) 2023 m. dalyvavo partizanų perlaidojimo ceremonijoje Kapčiamiestyje, Lazdijų rajone, paminklo Lietuvos partizano Vlado Venckūno-Jovaro įamžinimui ir atidengimui žūties vietoje ceremonijoje Sapiegiškių kaime, Lazdijų rajone.Daug pilietinių iniciatyvų gimnazija įgyvendina kartu su socialiniais partneriais – Lazdijų turizmo centru, Lazdijų krašto muziejumi, Lazdijų kultūros centru. Keletas pavyzdžių: pėsčiųjų žygiai šv. Jokūbo keliu maršrutais Lazdijų rajone, gimnazijos jaunųjų šaulių žygiai, dalyvavimas minėjimuose („BIRUTIEČIŲ“ klubo ir Didžiosios kunigaikštienės Birutės ulonų bataliono organizuotas pėsčiųjų žygis, skirtas Didžiosios kunigaikštienės Birutės vardo suteikimo ulonų batalionui, savaitgalio stovyklos ir minėjimai, skirti Kalniškės mūšio metinėms paminėti, Kultūros centro iniciatyvos „Žydintys langai“, „Trispalviai delnai“, „Trispalvės žygis aplink Lazdijų rajoną“. Kalniškės miške Lietuvos karių asociacija Keliautojų klubas kartu su VšĮ „Lazdijų turizmo informacinis centras” organizavo orientavimosi edukacinį pėsčiųjų žygį „Būtina žinoti: Kalniškės mūšis”. Žygis prasidėjo ir baigėsi prie Kalniškės mūšio memorialo ir kt.). 2022- 06- 16d. Lazdijų Motiejaus Gustaičio gimnazijos 2g klasių mokiniai ir mokytoja dalyvavo istorijos pamokoje edukacijoje Lazdijų Laisvės kovų muziejuje, kur buvo eksponuojama paroda „Praeities žvalgas“, skirta partizanui, kovotojui už Lietuvos laisvę Juozui Lukšai – Daumantui atminti. Edukaciją parengė Laisvė kovų muziejus.  2022 m. birželio 9 d. Lazdijų Motiejaus Gustaičio gimnazijos 5 klasių mokiniai (iš viso jų buvo šešiasdešimt) ir jų mokytojai vyko į mokomąją pažintinę išvyką Bestraigiškės miške, kur aplankė atkurtą autentišką partizanų bunkerį. Atvykę į vietą klasės pasivadino partizanų būriais: 5a kl. tapo „Miško sergėtojais”, 5b kl. – „Lietuvos karžygiais”, 5c kl. – „Ąžuolais”. Kiekvienas mokinys ir mokytojas turėjo savo slapyvardį (kaip ir partizanai 1944/1945-1953 m.). Seirijų Antano Žmuidzinavičiaus gimnazijos mokytoja Laima Bielevičienė-Liepa prie atminimo paminklo priminė sąvokų „partizanai”, LLKS ir kt. reikšmę, partizanų kovos tikslą-atkurti Lietuvos nepriklausomybę bei papasakojo apie tragišką šiame bunkeryje buvusių partizanų likimą: 1951 m. Bestraigiškės miške žuvo šeši Šarūno rinktinės Mindaugo ir Juozapavičiaus tėvūnijų partizanai. Mokiniai kalbėjo apie Pagarbos atidavimą prie paminklų Lietuvos Laisvės kovų dalyviams, mokėsi, kaip reikia elgtis dedant žvakutes prie paminklų. Mokiniai ir jų mokytojai sugiedojo Lietuvos himną, uždegė žvakeles prie paminklo ir pagerbė žuvusių partizanų atminimą tylos minute.2022-11-29 LŠS karininko Antano Juozapavičiaus šaulių 1-osios rinktinės Lazdijų r. brg. gen. Adolfo Ramanausko – Vanago šaulių 104-osios kuopos šauliai, Lazdijų Motiejaus Gustaičio gimnazijos jaunieji šauliai, mokiniai dalyvavo brg. gen. Adolfo Ramanausko-Vanago 65-ųjų žūties metinių minėjimo renginiuose Lazdijuose ir Vilniuje: prie paminklo brg. gen. Adolfui Ramanauskui-Vanagui Lazdijuose ir Antakalnio kapinėse padėjo gėles, uždegė žvakutes. Lazdijiečiai dalyvavo orientaciniame žygyje po Vilniaus miesto vietas, susijusias Adolfu Ramanausku-Vanagu, dokumentinio vaidybinio filmo ,,Mokytojas. Adolfas Ramanauskas-Vanagas” Tuskulėnų memorialinio komplekso konferencijų salėje peržiūroje.2023-03-31 Lazdijų Motiejaus Gustaičio gimnazijos mokinė pateikė konkursui rašinį „Dezinformacijos pavojai ir NATO atsakas jiems“ ir buvo pakviesta dalyvauti renginyje, kurį organizavo Mobilizacijos ir pasipriešinimo departamentas prie KAM, savaitraštis „Kurier Wilenski“ Magazin. Projekto partneriai Jungtinių Amerikos Valstijų, Vokietijos, Lenkijos Respublikos ambasados Vilniuje. Iškilmingas renginys vyko Lietuvos Respublikos Seimo Kovo 11-osios Akto salėje. Dalyvavo beveik 200 dalyvių. Vertinimui buvo pristatyti 65 darbai: lietuvių, anglų, vokiečių ir lenkų kalbomis. Gimnazijos mokiniai ir mokytojai aktyvūs respublikinėse konferencijose, kuriose pristato savo Lazdijų miesto ir krašto istoriją: 2022-2023 m. gimnazijos mokiniai rengė pranešimus ir juos nuotoliniu būdu pristatė antrojoje šalies bendrojo ugdymo mokyklų 5-8 klasių mokinių virtualioje Šiaulių Gegužių progimnazijos organizuotoje istorijos konferencijoje „Pasaulis Lietuvoje, Lietuva pasaulyje“, 2021-2023 m. tarptautinėje nuotolinėje mokinių pažintinėje konferencijoje „Laisvės kelias istorijos tėkmėje“. Konferencijų tikslas – skatinti mokinių domėjimąsi gimtojo krašto istorija, ugdyti kūrybiškumą ir pilietiškumą. 2021-2023 m. dalyvavo Jonavos Justino Vareikio progimnazijos organizuojamoje respublikinėje moksleivių tiriamųjų, kūrybinių darbų konferencijoje „Besikeičiantis pasaulis ir aš”Lazdijų Motiejaus Gustaičio gimnazija - atvira inovacijoms, bendravimui ir bendradarbiavimui, nuolat besikeičianti organizacija, kuriai svarbus ir ypatingas kiekvienas jos narys, žinantis tikrąsias vertybes ir jomis besivadovaujantis. Gimnazija yra tvirtai suprantanti savo unikalumą, gerai pažįstanti savo bendruomenę, suteikianti galimybes augti. |

**\*** *Per paskutinius trejus metus*

\_\_\_\_\_\_\_\_\_\_\_\_\_\_\_\_\_